અમદાવાદ: અંકુર વિસ્તારમાં રહેતા 70 વર્ષીય નિવૃત્ત બેંક કર્મચારીને દર મહિને સીબીઆઇ કચેરીના ધક્કા ખાવાનો દિવસ આવ્યો છે. બેંકની છેતર‌િપંડીના કેસમાં સંડોવાયેલા નિવૃત્ત બેંક કર્મચારીને સીબીઆઇ કોર્ટે 20 વર્ષ પહેલાં ભાગેડુ જાહેર કર્યા હતા, જોકે હકીકત એ છે કે 20 વર્ષ સુધી આ કર્મચારી તેમના ઘરે જ રહેતા હતા અને બેંકમાં નોકરી પણ કરતા હતા. નવાઈની વાત એ છે કે સીબીઆઇ કોર્ટે ઇશ્યૂ કરેલી કોઇ પણ નોટિસ કે બિનજામીનપાત્ર વોરંટ તેમને મળ્યાં જ ન હતાં.